

Datums skatāms laika zīmogā Nr. ĀNP/1-12-1/25/424

**Valsts kasei**

Iesniegšanai e-Pārskatu sistēmā

**ĀDAŽU NOVADA PAŠVALDĪBAS KONSOLIDĒTĀ 2024. GADA BUDŽETA IZPILDES PĀRSKATA SKAIDROJUMI**

*Sagatavots pamatojoties uz Ministru kabineta 2021. gada 28. septembra noteikumu Nr.652 „Gada pārskata sagatavošanas kārtība” 129. punktu*

1. **Normatīvie akti, kas regulē pašvaldības budžeta izstrādāšanas un klasifikācijas pamatprincipus**

Ādažu novada pašvaldības (turpmāk – pašvaldība) budžetu izstrādā saskaņā ar pašvaldības 2023. gada 22. marta noteikumiem Nr.9 “Pašvaldības budžeta izstrādāšanas un izpildes kārtība” (turpmāk – noteikumi) noteikto.

Šie iekšējie noteikumi nosaka pašvaldības budžeta izstrādāšanas, apstiprināšanas, izpildes, grozīšanas un kontroles nosacījumus un veicamās darbības.

Noteikumu mērķis ir noteikt vienotu kārtību budžeta izstrādāšanai un izpildei pašvaldības institūcijās, t.sk., domes izveidotās komisijās.

Budžets ir pašvaldības darbības finanšu instruments tai noteikto funkciju izpildei, plānojot nepieciešamos finanšu līdzekļus tā, lai izdevumus segtu atbilstoši ieņēmumi. Budžets tiek sastādīts saimnieciskajam gadam, kas sākas katra gada 1. janvārī un beidzas 31. decembrī.

Budžets sastāv no pamatbudžeta un ziedojumu un dāvinājumu tāmēm, ko veido ārējos normatīvajos aktos noteiktā kārtībā. Budžetā ir ieņēmumu, izdevumu un finansēšanas daļa, ko izstrādā atbilstoši Ministru kabineta noteiktajai budžeta ieņēmumu, izdevumu un finansēšanas klasifikācijai.

Budžetā var paredzēt līdzekļus neparedzētiem izdevumiem un to apjoms nedrīkst pārsniegt 2 % no plānotajiem pašvaldības izdevumiem gadā. Lēmumu par līdzekļu izlietošanu neparedzētiem izdevumiem pieņem pašvaldības domes (turpmāk – dome) Finanšu komiteja.

Budžetu izstrādā un iesniedz apstiprināšanai domei ne vēlāk, kā divu mēnešu laikā pēc kārtējā valsts budžeta likuma izsludināšanas.

Pārskatus par budžeta izpildi kārtējā gada 1., 2. un 3. ceturksnī domes Grāmatvedības nodaļa publisko pašvaldības tīmekļvietnē nākamajā mēnesī.

Pašvaldības finanšu vadības organizācijas struktūru un kompetenci nodrošina tās administrācija. Domes izveidotu iestāžu, struktūrvienību, komisiju un budžeta programmu vadītāji (turpmāk – Izpildītāji) nodrošina finanšu vadību apstiprinātā finansējuma izlietošanai un budžeta tāmju (turpmāk – tāmes) projektu sagatavošanai.

Finanšu vadības mērķis ir efektīvas sistēmas radīšana, lai nodrošinātu likumīgu, lietderīgu un ekonomiski pamatotu budžeta līdzekļu izlietošanu atbilstoši novada attīstības programmai, pašvaldības saistošajiem noteikumiem un domes lēmumiem.

Izpildītāji:

* atbild par apstiprinātās tāmes finanšu līdzekļu likumīgu, lietderīgu un ekonomiski pamatotu izlietošanu, atbilstoši funkcijām un uzdevumiem;
* nodrošina tāmēs apstiprināto visu ieņēmumu savlaicīgu saņemšanu pilnā apmērā un izlietošanu saskaņā ar domes noteiktiem mērķiem, plāniem un uzdevumiem;
* nekavējoties informē izpilddirektoru un finansistu par problēmām tāmes izpildē un finanšu vadībā.

Apstiprinātajā tāmē neiekļautus izdevumus Izpildītāji var vizēt apmaksai tikai Noteikumu IV. daļā noteiktajā kārtībā.

**Pilnvaru un atbildības sadalījums budžeta sagatavošanas procesā**

|  |  |
| --- | --- |
| **Institūcijas un atbildīgās personas** | **Pilnvaras un atbildība** |
| Dome | 1. Apstiprina Izsniedzēju budžeta pieprasījumus un tāmes.2. Pieņem saistošos noteikumus par budžetu un tā grozījumiem.3. Apstiprina pārskatus par budžeta izpildi. |
| Domes komitejas | 1. Atbilstoši savai kompetencei izskata tāmju projektus un sniedz atzinumu Finanšu komitejai.2. Izskata subsīdiju un dotāciju pieprasījumus. |
| Finanšu komiteja | 1. Sniedz atzinumus par:1.1. budžeta projektu un tā grozījumiem;1.2. prioritātēm līdzekļu sadalījumā, ja netiek izpildīta budžeta ieņēmumu daļa;1.3. projektiem, kas saistīti ar finanšu resursu izlietošanu;1.4. lēmumu projektiem, ja to izpilde saistīta ar budžetā neparedzētiem izdevumiem vai grozījumiem ieņēmumu daļā. |
| Domes priekšsēdētājs | 1. Atbild par budžeta izstrādāšanu un iesniegšanu domei ne vēlāk kā 2 mēnešu laikā pēc valsts budžeta likuma izsludināšanas.2. Atbild par budžeta izpildes procesa organizāciju un vadību ārējos normatīvajos aktos noteiktā kārtībā. |
| Izpilddirektors | 1. Organizē un piedalās budžeta projekta un tā grozījumu izstrādāšanā.

2. Organizē budžeta izpildi. |
| Finansists | 1. Sagatavo budžeta projektu, t.sk.:1.1. izvērtē Izpildītāju aprēķinus par nepieciešamajiem resursiem;1.2. saskaņo Izpildītāju sagatavotās tāmes;1.3. apkopo tāmes un to skaidrojumus budžeta kopsavilkumā;1.4. iesniedz budžeta projektu Finanšu komitejai un domei.2. Analizē un kontrolē budžeta izpildi.3. Sagatavo budžeta grozījumus. |
| Izpildītāji | 1. Atbilstoši savai kompetencei sastāda tāmes, t.sk.:1.1. apkopo informāciju veic detalizētus aprēķinus par nepieciešamajiem finanšu resursiem;1.2. sagatavo tāmes un veic nepieciešamās korekcijas tajās;1.3. izvērtē un plāno apstiprināto finanšu resursu izlietojumu, nodrošina to izlietojuma lietderību. |

**Budžeta izpildē iesaistītās iestādes un struktūrvienības**

Domes padotībā ir 18 iestādes un atsevišķas struktūrvienības - Ādažu novada administrācija, Ādažu vidusskola, Ādažu pirmsskolas izglītības iestāde “Strautiņš”, Kadagas pirmsskolas izglītības iestāde “Mežavēji”, Ādažu bibliotēka, Ādažu novada mākslu skola, Ādažu novada bāriņtiesa, Ādažu novada būvvalde, Ādažu novada sociālais dienests, Ādažu bērnu un jaunatnes sporta skola, Ādažu novada kultūras centrs, Ādažu pašvaldības policija, Ādažu novada pašvaldības administratīvā komisija, Ādažu novada pašvaldības vēlēšanu komisija, Carnikavas bibliotēka, Carnikavas pamatskola, Carnikavas pirmsskolas izglītības iestāde "Riekstiņš" un Siguļu pirmsskolas izglītības iestāde "Piejūra".

**Domes līdzdalība kapitālsabiedrībās:**

Dome ir 100 % daļu turētāja 3 kapitālsabiedrībās:

* PSIA „Ādažu slimnīca” - sniedz veselības aprūpes pakalpojumus;
* SIA „Ādažu Namsaimnieks“ - sniedz siltumapgādes pakalpojumus;
* SIA „Ādažu Ūdens” - sniedz ūdenssaimniecības pakalpojumus.

Dome ir 2 kapitālsabiedrību līdzīpašniece:

* SIA „Garkalnes ūdens” - sniedz ūdenssaimniecības pakalpojumus
* SIA „Jaunā skola” - sniedz izglītības pakalpojumus.

**2. Pašvaldības finansējums un tā izlietojums 2024. gadā**

| **Nr.** | **Finansiālie rādītāji** | **Budžeta izpilde** |
| --- | --- | --- |
| **2024.** | **2023.** |
| **1.** | **IEŅĒMUMI** | **54 380 622** | **48 693 039** |
| 1.1. | Nodokļu ieņēmumi | 40 499 972 | 33 753 737 |
| 1.2. | Nenodokļu ieņēmumi  | 730 600 | 922 241 |
| 1.3. | Pašu ieņēmumi | 2 185 890 | 2 239 357 |
| 1.4. | Ārvalstu finanšu palīdzība | 71 087 | 86 |
| 1.5. | Transferti | 10 893 073 | 11 777 618 |
| **2.** | **IZDEVUMI** | **54 328 598** | **44 361 363** |
| 2.1. | Uzturēšanas izdevumi (kopā), t.sk.: | 47 590 135 | 40 838 287 |
| *2.1.1.* | *kārtējie izdevumi* | 36 015 571 | 32 362 171 |
| *2.1.2.* | *procentu izdevumi* | 2 129 584 | 1 224 462 |
| *2.1.3.* | *dotācijas un sociālie pabalsti* | 1 481 939 | 1 475 976 |
| *2.1.4.* | *uzturēšanas izdevumu transferti* | 7 963 041 | 5 775 678 |
| 2.2. | Izdevumi kapitālieguldījumiem |  6 738 463 | `3 523 076 |
| **3.** | **FINANSĒŠANA** |  |  |
| 3.1. | Līdzekļu atlikums gada sākumā | **9 755 067** | 7 743 076 |
| 3.2. | Saņemtie aizņēmumi | 644 371 | 1 415 146 |
| 3.3. | Ieguldījumi kapitālsabiedrību pamatkapitālā | 6 880 536 | 150 000 |
| 3.4. | Kredītu atmaksa | 3 757 218 | 3 584 831 |
| 3.5. | Līdzekļu atlikums gada beigās | 6 695 244 | 9 755 067 |

**Ieņēmumi** bija 5 380 622 *euro* (par 5 687 583 *euro* vairāk, nekā 2023.g.). Ieņēmumus veidoja galvenokārt nodokļi (40 499 972 *euro*), transferti (10 893 073 *euro*), nenodokļu ieņēmumi (730 600 *euro*) kā arī maksas pakalpojumi (2 185 890 *euro*).

Iedzīvotāju ienākuma nodokļa ieņēmumi bija 37 162 288 *euro*, t.i., 70.29 % no pamatbudžeta ieņēmumiem (par 6 816 356 *euro* vairāk, nekā 2023.g.).

Nekustamā īpašuma nodokļa ieņēmumi bija 3 268 785 *euro*, t.i., 6.18 % no visiem ieņēmumiem (par 63 634 *euro* mazāk, nekā 2023.g.).

Liels ieņēmumu postenis bija mērķdotācijas un valsts budžeta transferti - 10 893 073 *euro* (ieskaitot pašvaldību savstarpējo norēķinu ieņēmumus). Lielāko daļu no tiem veidoja Eiropas struktūrfondu līdzfinansējumi investīciju projektiem 824 843 *euro* apmērā un atalgojums domes izglītības iestāžu pedagogiem 7 823 965.57 *euro* apmērā.

Mērķdotācija ceļu uzturēšanai bija 406 768 *euro*, kas bija par 31 712 *euro* vairāk kā 2023. gadā. 2024.gadā budžeta izpildes gaitā ieņēmumu sadaļā notika līdzekļu pieaugums, jo gada laikā iedzīvotāju ienākuma nodokļa izpilde bija par 1 865 452 *euro* lielāka kā sākotnēji tika prognozēts.

**Izdevumi** bija 54 328 598 *euro* (t.sk. iemaksas pašvaldību finanšu izlīdzināšanas fondā 6 845 391  *euro* par 82 012 *euro vairāk nekā sākotnēji tika plānots budžetā*). Izdevumi 2024. gadā bija par 9 967 235 *euro* vairāk nekā 2023. gadā.

Uzturēšanas izdevumi bija 47 590 135 *euro* (par 6 751 848 *euro* vairāk, nekā 2023. g.).

2024.gada budžeta izpilde netika nodrošināta pilnā apmērā, jo vairāku investīciju projektu uzsākšana un virzība noritēja lēnāk kā sākumā tika prognozēts.

**Ziedojumi un dāvinājumi**

Pašvaldība saņēma mantas ziedojumus 242 603 *euro* vērtībā un naudas ziedojumus 1 000 *euro* kopsummā.

**Valsts aizņēmumu izlietojums**

Tika veikta aizņēmumu pamatsummu atmaksa valsts pamatbudžetā, kopā 3 112 847 *euro*.

**Pašvaldības aizņēmumu pārskats (EUR)**

|  |  |  |  |  |  |
| --- | --- | --- | --- | --- | --- |
| Nr. | Aizņēmuma mērķis | Saņemts | Atmaksas termiņš | Aizņēmuma summa | **Atlikums uz 31.12.2024.** |
|  |
|  |
| 1 | 1.kārtas 2.posma finanšu stabilizācija  | 2011 | 2036 | 2 099 988 | **1 196 909** |  |
| 2 | 1.kārtas 3.posma finanšu stabilizācija  | 2011 | 2031 | 6 628 760 | **2 748 189** |  |
| 3 | 2.kārtas 1.posma finanšu stabilizācija -SIA ''Ādažu Ūdens'' pamatkapitāla palielināšana  | 2012 | 2032 | 871 076 | **373 264** |  |
| 4 | EJZF projekta (Nr. 20-04-FL02-F043.0204-000006) "Aizvēju ielas, Garciemā dubultā virsmas apstrāde" īstenošanai.  | 2022 | 2029 | 6 469 | **4 408** |  |
| 7 | ERAF projekta nr.3.3.1.0/16/I/020 "Muižas ielas industriālās teritorijas infrastruktūras sakārtošana ražošanas zonas pieejamības un uzņēmējdarbības vides uzlabošanai Ādažu novadā" īstenošanai | 2018 | 2028 | 388 133 | **146 130** |  |
| 8 | ERAF projekta (Nr.3.3.1.0/18/I/007) "Eimuru industriālās teritorijas infrastruktūras sakārtošana ražošanas zonas pieejamības un uzņēmējdarbības vides uzlabošanai Ādažu novadā" īstenošanai  | 2020 | 2035 | 1 410 783 | **926 982** |  |
| 9 | ERAF projekta nr.4.2.2.0/17/I/068 "Ādažu pirmsskolas izglītības iestādes energoefektivitātes paaugstināšana" īstenošana | 2019 | 2034 | 531 484 | **357 396** |  |
| 10 | ERAF projekta (Nr.5.1.1.0/17/I/009) "Novērst plūdu un krasta erozijas risku apdraudējumu Ādažu novadā, pirmā daļa" īstenošanai A2/1/22/123, trančes Nr.P-70/2022 | 2022 | 2037 | 1 230 506 | **993 335** |  |
| 11 | ERAF projekta (Nr.5.1.1.0/17/I/009) "Novērst plūdu un krasta erozijas risku apdraudējumu Ādažu novadā, pirmā daļa" īstenošanai | 2022 | 2037 | 292 889 | **194 084** |  |
| 12 | ERAF projekta (Nr.9.3.1.1/19/I/016) "Pakalpojumu infrastruktūras attīstība deinstitucionalizācijas plānu īstenošanai Ādažu novadā" īstenošanai  | 02.12.2021 | 2040 | 186 392 | **38 592** |  |
| 13 | Projekta "Vispārējās izglītības iestādes mācību vides uzlabošana Ādažu novadā" 3-4.kārta īstenošana  | 2020 | 2048 | 2 576 368 | **2 243 904** |  |
| 14 | Projekta "Attekas ielas turpinājuma, savienojuma ar Pirmo ielu un siltumtrases no katlu mājas Attekas ielā 43 līdz Gaujas 16 izbūve" īstenošana | 2018 | 2033 | 1 174 140 | **708 540** |  |
| 15 | Projekta "Bukultu ielas seguma atjaunošana Baltezera ciemā, Ādažu novadā" īstenošanai  | 2020 | 2025 | 46 993 | **7 420** |  |
| 16 | Projekta “Gaujas ielas A, Ādažos, pārbūve un rekonstrukcija, 1. – 3.kārta” īstenošanai  | 2017 | 2032 | 1 925 611 | **996 030** |  |
| 17 | Projekta "Gaujas ielas A, Ādažos, pārbūve un rekonstrukcija" 4.kārtas "Lietus ūdens kanalizācijas tīklu izbūve Gaujas ielā A" īstenošana  | 2017 | 2032 | 154 450 | **81 158** |  |
| 18 | Projekta "Iļķenes ceļa un Mežaparka ceļa pārbūve Kadagas ciemā, Ādažu novadā" īstenošanai  | 2021 | 2031 | 697 002 | **513 604** |  |
| 19 | Projekta "Ķiršu ielas pārbūves un Ziedu ielas seguma atjaunošana Ādažu ciemā, 1. kārta" īstenošanai  | 2021 | 2031 | 581 242 | **384 692** |  |
| 20 | Projekta "Priežu ielas seguma atjaunošana Ādažu ciemā, Ādažu novadā" īstenošanai  | 2020 | 2025 | 53 218 | **8 403** |  |
| 21 | Projekta "Stāvlaukuma izbūve un seguma atjaunošana Pirmajā ielā pie Ādažu pirmsskolas izglītības iestādes Ādažos, Ādažu novadā" īstenošanai  | 2021 | 2026 | 141 294 | **52 059** |  |
| 22 | Projekta "Vispārējās izglītības iestādes mācību vides uzlabošana Ādažu novadā" īstenošana  | 2018 | 2048 | 11 123 368 | **8 929 624** |  |
| 23 | 2021.gada priorotārā invenstīciju projekta "Pirmsskolas izglītības iestādes "Piejūra" būvniecība" īstenošanai  | 2021 | 2051 | 400 000 | **358 995** |  |
| 24 | 2022. gada prioritārā investīciju projekta "Ādažu vidusskolas C korpusa siltināšana, ugunsdrošības un apziņošanas sistēmas uzstādīšana un Ādažu stadiona rekonstrukcija" īstenošanai.  | 2022 | 2032 | 496 340 | **415 865** |  |
| 25 | 2022. gada prioritārā investīciju projekta "Carnikavas pamatskolas sporta kompleksa rekonstrukcija" īstenošanai.  | 2022 | 2037 | 503 660 | **459 524** |  |
| 27 | EJZF projekta (Nr.20-04-FL02-F043.0204-000002) "Koka laipu takas izveide Garupē, dabas parkā "Piejūra"" īstenošanai  | 2021 | 2031 | 43 430 | **5 300** |  |
| 28 | EJZF projekta (Nr.21-04-FL02-F043.0209-000001) "Laivu ielas (no Cēlāju ciema līdz jūrai Carnikavā) un tai piegulošā auto stāvlaukuma projektēšana un būvniecība" īstenošanai  | 2022 | 2037 | 178 121 | **80 784** |  |
| 29 | ELFLA projekts Eimuru-Mangaļu polderu meliorācijas grāvju atjaunošana Carnikavs novadā īstenošanai  | 2019 | 2029 | 117 517 | **8 211** |  |
| 30 | ELFLA projekts (Nr.17-04-A00702-000124) "Pašvaldības autoceļa ar grants segumu "Garciema dzelzceļa pārbrauktuve-Ādažu muiža" posma pārbūve Carnikavas novadā" īstenošana Nr.P-109/2018 | 2018 | 2038 | 511 139 | **269 134** |  |
| 31 | ERAF projekta (Nr.5.4.1.1/17/A/006) "Atpūtas taka dabas parkā "Piejūra" Carnikavā, Carnikavas novadā" īstenošana  | 2018 | 2038 | 331 779 | **143 100** |  |
| 32 | ERAF projekta (Nr.8.1.2.0/17/I/032) "Carnikava pamatskolas pārbūve un paplašināšana" īstenošanai  | 2021 | 2051 | 9 703 992 | **8 970 515** |  |
| 33 | ERAF projekts (Nr.5.5.1.0/17/I/006) ''Vidzemes piekrastes kultūras un dabas mantojuma iekļaušana tūrisma pakalpojumu izveidē un attīstībā - ''Saviļņojošā Vidzeme'''' īstenošanai  | 2019 | 2039 | 605 017 | **473 521** |  |
| 34 | ERAF projekts "Uzņēmējdarbības attīstībai nepieciešamās infrastruktūras attīstība Carnikavas nov., Garciemā" īstenošanai | 2019 | 2049 | 2 227 434 | **1 725 780** |  |
| 35 | Investīciju projekta īstenošanai (saistību pārjaunojums)  | 2019 | 2035 | 5 678 344 | **2 636 868** |  |
| 36 | Investīciju projektu īstenošanai (saistību pārjaunojums)  | 2021 | 2038 | 2 075 409 | **1 282 950** |  |
| 37 | KF projekta (Nr.5.3.1./17/I/017) "Ūdenssaimniecības pakalpojumu attīstība Carnikavā, III kārta" īstenošanai  | 2020 | 2050 | 824 811 | **765 394** |  |
| 38 | Latvijas-Igaunijas pārrobežau sadarbības programmas projekta (Nr.Est-Lat 22) "Hiking route along the Baltic sea coastline in Latvia-Estonia" ietvaros projekta daļas "Gājēju taka Garciemā" īstenošanai  | 2018 | 2033 | 49 472 | **12 580** |  |
| 39 | Pašvaldības autonomo funkciju veikšanai nepieciešamā transporta iegāde  | 2018 | 2025 | 55 899 | **4 472** |  |
| 40 | Prioritārais investīciju projekts "Carnikavas stadiona rekonstrukcija” | 2018 | 2038 | 495 501 | **469 422** |  |
| 41 | Prioritārā investīciju projekta "Bērnu rotaļu laukumi Carnikavas novadā" īstenošanai  | 2018 | 2028 | 34 291 | **12 418** |  |
| 42 | Prioritārā investīciju projektu "Siguļu aizsargdambja būvniecība Valteru ielā 18" īstenošanai | 2018 | 2038 | 131 127 | **94 192** |  |
| 43 | Projekta "Autosstāvvietas izbūve Karlsona parkā Garciemā, Carnikavas novadā" īstenošanai A2/1/21/231, trančes Nr.P-164/2021 COVID VARAM | 2021 | 2041 | 145 332 | **123 024** |  |
| 44 | Projekta "Ādažu vidusskolas "B" korpusa siltināšana" investīciju īstenošanai | 2023 | 2035 | 353 750 | **314 930** |  |
| 45 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 2.kārta" īstenošanai | 2018 | 2038 | 190 128 | **134 084** |  |
| 46 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 3.kārta" īstenošanai  | 2018 | 2038 | 178 211 | **126 500** |  |
| 47 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana, 4.kārta" īstenošanai  | 2018 | 2038 | 160 803 | **115 304** |  |
| 48 | Projekta "Carnikavas novada ielu, tiltu un ielu apgaismojuma infrastruktūras izbūve, rekonstrukcija un atjaunošana" īstenošanai  | 2018 | 2038 | 279 521 | **195 426** |  |
| 49 | Projekta "Carnikavas novada pašvaldības transporta infrastruktūras attīstība" īstenošanai  | 2018 | 2040 | 363 119 | **291 126** |  |
| 50 | Projekta "Carnikavas pamatskolas infrastruktūras uzlabošana un mācību vides labiekārtošana" īstenošanai  | 2021 | 2026 | 247 902 | **123 952** |  |
| 51 | Projekta "Carnikavas pamatskolas sporta kompleksa rekonstrukcija" investīciju īstenošanai.  | 2022 | 2032 | 300 000 | **259 488** |  |
| 52 | Projekta "Gaujas ielas apvienotā gājēju un velo celiņa posmā no Gundegu ielas līdz Zīļu ielai projektēšana, autoruzraudzība un izbūve" investīciju īstenošanai  | 2022 | 2027 | 166 837 | **82 290** |  |
| 53 | Projekta "Ķiršu ielas pārbūve Ādažos III kārta, posmā no Saules ielas līdz Attekas ielai (V46) 0,18 km Ādaži, Ādažu pagasts, Ādažu novads" investīciju īstenošanai | 2023 | 2033 | 287 500 | **149 634** |  |
| 54 | Projekta "Lielās ielas pārbūve" īstenošanai  | 2021 | 2041 | 132 027 | **111 637** |  |
| 55 | Projekta "Moduļu tipu ēku projektēšana un būvniecība izglītības funkcijas nodrošināšanai" īstenošana  | 2018 | 2048 | 3 496 295 | **2 992 405** |  |
| 56 | Projekta "Pirmskolas izglītības iestādes "Piejūra" būvniecība, pieguļošās teritorijas pārbūve  | 2018 | 2048 | 2 614 009 | **2 232 939** |  |
| 57 | Projekta "Pirmsskolas izglītības iestādes "Piejūra" būvniecības pabeigšana" īstenošanai  | 2018 | 2051 | 279 650 | **251 055** |  |
| 58 | Projekta "Skolas ielas seguma atjaunošana no betona bruģakmens, posmā no Attekas ielas (V-46) līdz Ādažu pirmsskolas izglītības iestādei Ādažos, Ādažu novadā" investīciju īstenošanai  | 2022 | 2027 | 96 800 | **50 106** |  |
| 59 | Projekta "Stacijas ielas pārbūve"' īstenošanai  | 2021 | 22051 | 617 703 | **554 910** |  |
| 60 | Projekts "Ādažu vidusskolas "A" korpusa fasādes atjaunošana un siltināšana" | 2024 | 2034 | 729 424 | **255 277** |  |
| 61 | Projekts"Siltumnīcefekta gāzu emisiju samazināšana Ādažu novada pašvaldības publisko teritoriju apgaismojuma infrastruktūrā" | 2024 | 2029 | 123 380 | **123 380** |  |
| x | x | x | x | **68 267 150** | **47 581 215** |  |

**Kapitāla vērtība**

Pašvaldības kapitālsabiedrību un radniecīgo kapitālsabiedrību 2024. gada saimnieciskās darbības rezultāti:

* SIA “Ādažu Namsaimnieks” peļņa bija 33 728 *euro* (2023.gada zaudējumi 34 904 *euro*);
* SIA “Ādažu slimnīca” peļņa bija 11 379 *euro* (2023.gada peļņa 17 642 *euro*);
* SIA „Ādažu Ūdens” peļņa bija 83 634 *euro* (2023.gada zaudējumi 166 665 *euro*);
* SIA „Garkalnes Ūdens” zaudējumi bija 22 884 *euro* (2023.gada zaudējumi 27 753 *euro*);
* SIA “Jaunā skola” zaudējumi bija 14 673 *euro* (2023.gada zaudējumi 10 874 *euro*).

Kapitālsabiedrību darbības finanšu rezultātā domes ieguldījumu kopējā vērtība samazinājās tajās SIA, kas strādāja ar zaudējumiem.

**Pašvaldības līdzdalība PAŠVALDĪBAS uzņēmumu kapitālā (EUR)**

| **Kapitālsabiedrība** | **Ieguldījums** uz 01.01.2024. | **Izmaiņas** („+” vai „–”) | **Ieguldījums** uz 31.12.2024. | **% no kopapjoma** |
| --- | --- | --- | --- | --- |
| SIA „Ādažu Namsaimnieks” | **532877** | 33 728 | **679460** | 100 % |
| PSIA „Ādažu slimnīca” | **609 505** | 11 379 | **638526** | 100 % |
| SIA „Ādažu Ūdens” | **3 953 062** | 83 634 | **11283934** | 100 % |

**Pašvaldības līdzdalība RADNIECĪGO uzņēmumu kapitālā (EUR)**

| **Kapitālsabiedrība** | **Ieguldījums** uz 01.01.2024. | **Izmaiņas** („+” vai „–”) | **Ieguldījums** uz 31.12.2024. | **% no kopapjoma** |
| --- | --- | --- | --- | --- |
| SIA „Jaunā skola” | **165 816** |  -14 673 | **151 143** | 18.78 % |
| SIA „Garkalnes ūdens” | **536 790** |  -22 884 | **513 906** | 18.89 % |

**Darbības turpināšanas pieņēmums**

Ukrainas Republikā turpinās karadarbība. Nav paredzams, kā situācija varētu attīstīties nākotnē, un līdz ar to, pastāv ekonomikas attīstības nenoteiktība un riski ar energoresursu sadārdzinājumu un situācijas neprognozējamību ilgtermiņā. Pašvaldības vadība regulāri izvērtē situāciju un uzskata, ka pašvaldība spēs pārvarēt šo situāciju. Tomēr šis secinājums balstās uz informāciju, kas pieejama šī finanšu pārskata parakstīšanas brīdī un turpmāko notikumu ietekme uz pašvaldības darbību nākotnē var atšķirties no vadības izvērtējuma.

Minētais notikums pēc bilances neatstāj ietekmi uz 2024. gada pārskata rezultātiem.

**3. Cita publiski pieejama informācija par domi**

Pašvaldības publiskie pārskati pieejami pašvaldības oficiālajā tīmekļvietnē <https://www.adazunovads.lv/lv>.

|  |  |
| --- | --- |
| Pašvaldības domes priekšsēdētāja  | Karīna Miķelsone  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*K.Kaspare 26812466*

*Kristine.kaspare@adazunovads.lv*